Komisijos Reglamentas (EEB) Nr. 148/83
1983 m. sausio 21 d.
nustatantis priežiūros sistemą tam tikrų žuvininkystės produktų eksportui kontroliuoti
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1981 m. gruodžio 29 d. Tarybos reglamentą (EEB) Nr. 3796/81 dėl bendro žuvininkystės produktų rinkos organizavimo [1], ypač į jo 25 straipsnio 5 dalį ir 31 straipsnį,
kadangi grąžinamosios išmokos žuvininkystės produktams nustatomos remiantis planuojamo eksporto ekonomine svarba;
kadangi padėtis tam tikrose rinkose, kuriose parduodamos neišdarinėtos šaldytos skumbrės, yra nestabili; kadangi reikia nustatyti priežiūros sistemą, kad būtų atidžiau kontroliuojamos eksporto tendencijos;
kadangi reikėtų numatyti komunikacijos tarp valstybių narių ir Komisijos sistemą, kad būtų galima reguliariai gauti tam tikrus papildomus duomenis apie eksporto grąžinamųjų išmokų nustatymą;
kadangi šiame reglamente numatytos priemonės atitinka Žvejybos produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šis reglamentas nustato priežiūros sistemos neišdarinėtų šaldytų skumbrių eksportui kontroliuoti pagal eksporto grąžinamųjų išmokų sistemą, įdiegimo taisykles.
2 straipsnis
Valstybės narės pateikia Komisijai duomenis priede nurodyta forma apie kiekvieną kalendorinių metų mėnesį ne vėliau kaip per tris savaites nuo atitinkamo mėnesio.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis pradedamas taikyti 1982 m. rugsėjo duomenims.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1983 m. sausio 21 d.